nassimjp/pashto-wikipedia-sft huggingface dataset:
user: ماخذ او سرچینه:
عنوان: دقیانوس
پته: https://ps.wikipedia.org/wiki/%D8%AF%D9%82%DB%8C%D8%A7%D9%86%D9%88%D8%B3
لاندې متن په غور سره ولولئ او په خپلو هغو کې خوندي کړئ:

assistant: دقیانوس چې اصلي نوم یې گایوس مسیوس کینتوس ترایانوس دسیوس دی او په لاتیني ژبه کې دده نوم دی، ځینې خلک یې دکیوس هم بولي او په پښتو او عربي ژبه کې ورته دقیانوس وایي. د دقیانوس امپراتوري: دقیانوس د روم امپراتور و چې په ۲۰۱ زیږدیز یا میلادي کال یې دې نړۍ ته سترګې وغړولې. نوموړي د کال ۲۴۹ تا ۲۵۱ میلادي پورې په روم حکومت وکړ. د دقیانوس ذکر په اسلامي تاریخ کې: د اسلامي روایتونو پر بنسټ اصحاب کهف چې اووه تنه وو د خپل یوه سپي سره د دقیانوس له ویرې په یوه غار کې پټ شوي وو. د اصحاب کهف یادونه په قرآن مجید کې هم شوې ده. دقیانوس یادونه په پښتنو کې: په پښتنو کې دقیانوس نوم ډیر مشهور دی او هر زوړ او پخوانی شی او سړی چې وګوري وایی دقیانوس د زمانې دی. مړینه: دقیانوس په ۲۵۱ زیږدیز کال کې ووژل شو
user: ماخذ او سرچینه:
عنوان: اصحاب کهف
پته: https://ps.wikipedia.org/wiki/%D8%A7%D8%B5%D8%AD%D8%A7%D8%A8%20%DA%A9%D9%87%D9%81
لاندې متن په غور سره ولولئ او په خپلو هغو کې خوندي کړئ:

assistant: د اصحاب کهف یادونه د قرآن کریم په ۱۸م سورت کهف کې شوېده. اصحاب کهف ته د غار خلک هم ویل کېږي. د اصحاب کهف شمېره: دا یوه اختلافي خبره د چې اصحاب کهف څو تنه وو؟ ځینې یې ۳، ۵ او یا ۷ تنه ښایي خو په قرآن کریم کې یې دقیقه شمېره نه د ښودل شوې له دوی سره یو سپی هم وو. د اصحاب کهف نومونه: په ځینو روایاتو کې د اصحاب کهف نومونه دا ډول راغلي دي. ۱.یملیخا ۲.مکشییلیا ۳.منسیلیا ۴.مرنوش ۵.دیرنوش ۶.شاذنوش ۷. کفشطیطیوش، ویل کېږي چې دا اووم تن یې یو شپونکی و چې په لاره کې له دوی سره ملګری شوی و. د دوی د سپي نوم قطمیر و او د ښار نوم افسوس و. بیضاوي. په دې اړه د ابن عباس قول دا دی أَنَا مِنْ أُولَئِكَ الْقَلِيلِ مكسمليثا، وَتمليخا وَهُوَ الْمَبْعُوثُ بِالْوَرِقِ إِلَى الْمَدِينَةِ، وَمرطولس، وَيثبونس، وَذرتونس، وَكفاشطيطوس، وَمنطنواسيسوس وَهُوَ الرَّاعِي وَالْكَلْبُ اسْمُهُ قِطْمِير. د اصحاب کهف یادونه په تفاسیرو کې: د طبري او ځینو نورو تفیسیرونو تر مخ اصحاب کهف مسیحیت قبول کړی او له شرکه منکر شوي وو، دوی د منځنۍ اسیا د ښار افسوس یا اسبوس اوسېدونکي وو. د باچا دقیانوس ۲۴۹ء. ۲۵۱ء له وېرې له ښاره د باندې په یوه کنده غار کې پټ شوي وو د دوی سپی هم له دوی سره وو پر دوی خوب غالب شو او ۳۰۹ کاله په غار کې ویده وو چې څه وخت له خوبه را ویښ شو نو دوی خپل یو ملګری ښار ته د خوړو را نیولو لپاره ولېژی. دکاندارو چې د زړې زمانې پیسې ولیدلې نو هغوی حق حیران شو نو په دا پېښه د وخت باچا هم خبر شو خو دا د اصحاب کهف ملګری بېرته غار ته ستون شو. د حضرت عباس رضي الله تعالیٰٰ عنه په وینا د اصحاب کهف د سپي نوم قطمیر وو.
user: ماخذ او سرچینه:
عنوان: ډراکولا
پته: https://ps.wikipedia.org/wiki/%DA%89%D8%B1%D8%A7%DA%A9%D9%88%D9%84%D8%A7
لاندې متن په غور سره ولولئ او په خپلو هغو کې خوندي کړئ:

assistant: ډراکولا ډریکولا یا ډراکولا یو ویروونکی ناول دی د ډریکولا لیکوال: ډریکولا ناول یو آیرلینډي لیکوال بریم سټوکر په کال ۱۸۹۷ میلادي کې لیکلی دی ډریکولا په سنیما کې: پر ډریکولا ناول ډیر سینمایي فلمونه هم جوړشوي دي. په دې ناول کې ډریکولا یوه اروا روح ده چې د ژوندیو انسانانو وینې څښې او دکوم انسان وینې چې وڅښي هغه مري او بیا دهغه د اروا نه هم وروسته یوه بله ډراکولا پیدا کیږي او هغه هم دنورو انسانانو وینې څښي.
user: ماخذ او سرچینه:
عنوان: زعفران
پته: https://ps.wikipedia.org/wiki/%D8%B2%D8%B9%D9%81%D8%B1%D8%A7%D9%86
لاندې متن په غور سره ولولئ او په خپلو هغو کې خوندي کړئ:

assistant: زعفران چې علمي نوم یې دی او په اردو اوهندي ژبو یې کیسر بولي یو مشهور او لرغونی بوټی دی چې دغه بوټی له لسو نه تر دیرشو سانتي میترو پورې لوړیږي او د پیاز او هوږې په څیر غوټې لري . ز عفران په عمومي توګه بنفش او ارغواني رنګه ګلان لري چې د ګلانو تر مینځ یې درې وړې وړې نازکې څانګې چې سوربخون او نارنجي رنګ ته ورته وي راټو کیږي چې بیا د زعفرانو د کروندې بزګران له هر بوټي نه همدغه درې نازکې او وړې څانګې راټولوي چې همدا بیا د زعفرانو په نامه یادیږي . د زعفرانو تولید: زعفران نن سبا په ایران، افغانستان ، پاکستان ، ترکیه، هندي کشمیر، اسپانیه سپین ، ایټالیه اټلي او مراکش کې کرل کیږي او د زعفرانو د ۱۵۰ بوټو نه یو ګرام زعفران ترلاسه کیږي . د زعفرانو بوټي د یخې او سړې هوا په وړاندې مقاومت کولی شي . د زعفرانو طبي ګټې: د زعفرانو نه په طبي برخه کې دځینو دواګانو په جوړولو کې هم ګټه اخلي چې په هغو ناروغیو کې چې دزعفرانو نه ګټه اخیستله کیږي هغه د ډیپریشن یا خپګان ناروغي ، دپښتورګو او مثانې سپوخڅه ناروغي، د معدي ناروغي او د سرطانونو ناروغۍ دي . همدا راز زعفران انتي اکسیدڼت خاصیت هم لري . د زعفرانو سوداګري: د زعفرانو نه دخوړو په څیزونو په تېره بیا په وریجو او دخوږو شیانو په جوړولو کې هم ګټه اخیستله کیږي . ددې لپاره چې زعفران ډیرګران بیه دي نوسوداګر غیر خالص یا نقلي زعفران هم بازارونو ته راوړي چې په اصلي بیه یې وپلوري . نن ورځ د نړۍ په بازارونو کې داصلي زعفرانو یوه کیلو د۳۵۰۰ امریکایي ډالرونه نیولې تر ۴۰۰۰ ډالرو پورې بیه لري . له نیکه مرغه نن ورځ دافغانستان بزګرانو هم ددغې بوټې کرلو ته مخه کړې ده او په تیرکال کې افغانستان زیاته اندازه زعفران تو لید کړي او د نړۍ بازارونو ته یې دخر څلاو لپاره وړاندې کړي دي .
user: ماخذ او سرچینه:
عنوان: فاټا
پته: https://ps.wikipedia.org/wiki/%D9%81%D8%A7%D9%BC%D8%A7
لاندې متن په غور سره ولولئ او په خپلو هغو کې خوندي کړئ:

assistant: فاټا چې د انګریزي له څخه جوړ کړل شو مخفف دی په پښتو: فدرالي قبایلي سیمې په اردو: وفاق کے زیر انتظام قبائلی علاقہ جات د پاکستان په شمال لویدیځ کی یوه سیمه ده چي په لویدیځ کی له افغانستان سره، په ختیځ کی له خیبر پښتونخوا سره او په جنوب کی له بلوچستان سره گډې پولې لری. مساحت یی ۲۷،۲۲۰ کیلومتره مربع ده او مرکز یی پېښور او پاړاچنار دی. په دی سیمو کی په ځانکړی ډول پښتانه قبایلي ژوند کوي. که څه هم دا تاریخي سیمې دي خو په وروستیو کالو کې د امریکا د ۱۱ سپتمبر ۲۰۰۱ میلادي له پیښې وروسته یوار بیا د نړیوالو د توجو مرکز وګرځېدي. تاریخ: قبایلي سیمې خورا لرغونی تاریخ لري. دلته تل د هر یرغلګر پر ضد مقاومت شوی دی د بریتانوي استعماري دورې پر وخت هغوی کله هم په دې بریالي شوي نه دي چې دلته بشپړه ارامي رامنځ ته کړي نو ځکه هغوی له غوندې تور قانون څخه کار اخستی وو چې دا قانون تر کال ۲۰۱۷ پورې دوام وکړ. په خیبر پښتونخوا کې ګډون: قبایلي سیمې له اوژدو قانوني چارو ترسره کولو وروسته د کال ۲۰۱۷ میلادي په وروستیو میاشتو کې د خیبر پښتونخوا ایالت برخه جوړې کړل شوې چې د جمعیت علماء اسلام ګوند مشر مولانا فضل الرحمان او د پښتونخوا ملي عوامي ګوند مشر محمودخان اڅکزي یې کلک مخالفت وکړ او دا یې ناقانونه عمل وبالی.
user: ماخذ او سرچینه:
عنوان: ډاکټر سید بهاءالدين مجروح
پته: https://ps.wikipedia.org/wiki/%DA%89%D8%A7%DA%A9%D9%BC%D8%B1%20%D8%B3%DB%8C%D8%AF%20%D8%A8%D9%87%D8%A7%D8%A1%D8%A7%D9%84%D8%AF%D9%8A%D9%86%20%D9%85%D8%AC%D8%B1%D9%88%D8%AD
لاندې متن په غور سره ولولئ او په خپلو هغو کې خوندي کړئ:

assistant: شهید پوهاند ډاکټر سید بهاءالدین مجروح د کابل پوهنتون استاد ، فیلسوف ، لیکوال او شاعر و. نوموړی د پښتو ژبي د یوه مشهور شاعر او خدمتګار سید شمس الدین مجروح زوی و. نوموړی د ۱۹۲۸ میلادي کال د فبروري په میاشت کې د کونړ ولایت د اسمار په اولسوالی کي دې نړۍ ته سترګې پرانیستلې وې . زدکړې: ډاکټر سيد بهاوالدين مجروح خپلې لومړنۍ زده کړې د شينکوړک د کلي په جومات کې پېل او سرته ورسولې. له څه مودې وروسته له خپل پلار سره کابل ته ولاړ او د ۱۳ کلنۍ په عمر د استقلال لېسې په څلورم ټولگي کې شامل شو. پر ۱۹۵۰ زېږي کال د دغې لېسې د ادب او فلسفې له څانگې په لومړۍ پوړۍ درجه فارغ او د هغه وخت د دولت له خوا د لوړو زده کړو لپاره فرانسې ته ولېږل شو. خپلې لوړې زده کړې يې د ۱۹۵۲ ز تر ۱۹۵۸ ز کال پورې د پاريس په سوربن او بيا د مونټ پليه په پوهنتون کې د ساپوهنېروحياتو او فلسفې په څانگه کې د مافوق لسان تر پوړۍ پورې پای ته ورسولې. په همدې دوره کې يې وکړاى شو چې د الماني او انگړېزي ژبو ادبيات زدکړې یې په غربي المانمغربي جرمني او انگلستان کې بشپړې کړې. دندې: کله چې ډاکټر سيد بهاو الدين مجروح پر ۱۹۵۸ میلادي کال کې خپل هېواد ته راستون شو نو په همدغه کال د کابل پوهنتون د ادبياتو د پوهنځي ښوونکی او بيا رييس شو. پوهاند مجروح خپل ټول ژوند د پوهې په خدمت کې تېرکړ. هغه د افغانستان په ځينو نورو رسمي دندو هم پاتې شوی چې له دغو دندو څخه يې ځينې د پارلمان غړيتوب، د کابل او کاپيسا ولايتونو ولسوال، همداراز له ۱۹۵۰ ز. تر ۱۹۷۳ ز. پورې پهمصر کې د افغانستان د سفير دنده وه. د ژوند په وروستيو کلو کې چې کله پاکستان کې مهاجر شو نو خپل علم او قلم يې د مجاهدو او مهاجرو په خدمت کې په کار واچاوه. پوهاند ډاکتر سيد بهاوالدين مجروح د افغانستان راتلونکي په اړه، چې کډوال څه غواړي، د نظرپوښتنې يوه سروې ترسره کړه. د دغې سروې د نورور پوښتنو په څنگ کې دا چې افغانان څوک د افغانستان د ملي مشر په توگه غواړي، د څينو پوښتنو ځوابونه دا وو: - ظاهرشاه پخوانی پادشاه . - اسلامی نظام . - افغان مسلمان . - جهادی قوماندانان لکه مسعود، عبدالحق، فريد، حقانی . - تنظيمی سياسي مشران لکه پير گيلاني،مولوی محمد نبی، برهان الدين ربانی، گلبدين حکمتيار . نه پوهيږم . دا سروې د افغان اطلاعاتي مرکز په انگليسي ژبې مياشتنۍ خپرونې د ۱۹۸۷ زېږدي کال د جولای په گڼه کې خپره شوه. ددغې سروې په بهير کې د افغانستان د ټولو قومونو او د ښځو په گډون له چترال نه تر کوټې پورې ۲۰۰۰ کډوال پوښتل شوي ول. دغې معياري سروې د نړۍ په ټولو رسنيو کې داسې پراخ غبرگون وموند چی نړيوال ذهنيت يې دپاکستان د څارگرۍ استخباراتو په لاس جوړ شويو تنظيمونو په اړه بدل کړ او په سياسي ډگر کې يې د مهاجرينو د استازېولې حيثيت له لاسه ورکړ. هره ورځ له نړيوالو رسنيو د افغان اطلاعاتي مرکز د سروې تکرار او د يوې باوري
user: ماخذ او سرچینه:
عنوان: یوکاریوت
پته: https://ps.wikipedia.org/wiki/%DB%8C%D9%88%DA%A9%D8%A7%D8%B1%DB%8C%D9%88%D8%AA
لاندې متن په غور سره ولولئ او په خپلو هغو کې خوندي کړئ:

assistant: یوکاریوت چي په انګلیسي ژبه ګڼل کیږي هغه ژوندي موجودات دي چي هسته ولري . د معنا حقیقي اود معناهسته ده چي له همدې کبله پورتنئ تعریف ددغه ډول موجوداتو لپاره کارول سوی دی . دیوکاریوت کروموزوم له کروماتین څخه جوړدي اود انساجو جوړښت یې پېچلی دی . دپروکاریوت ژوندیو موجوداتوڅخه پرته نور ټول وحیدالحجروي او کثیرالحجروي موجودات یوکاریوت بلل کیږي .
user: ماخذ او سرچینه:
عنوان: د افغانستان جمهوريت
پته: https://ps.wikipedia.org/wiki/%D8%AF%20%D8%A7%D9%81%D8%BA%D8%A7%D9%86%D8%B3%D8%AA%D8%A7%D9%86%20%D8%AC%D9%85%D9%87%D9%88%D8%B1%D9%8A%D8%AA
لاندې متن په غور سره ولولئ او په خپلو هغو کې خوندي کړئ:

assistant: دافغانستان جمهوریت په ۱۹۷۳زیږدزیږکال کي دسردار محمد داوودخان له لوري دیو کودتاپه پایله کي رامنځ ته اوپه ۱۹۷۹زیږدیزکال کي دنورمحمد ترکي له لوري دیوې بلي کودتا په پایله کي له منځه لاړ . داوودخان او کودتا تردویمي نړيوالي جګړې وروسته کله چي دجرمني اوجاپان ځواکونونه وپرځېدل دامریکا متحده ایالات او روسیه په ټوله نړۍ د دوو سترو ځواکونوپه توګه پاته سول اوله هغه راهیسي یې په نړۍ کي خپل سیاسي اونظامي فعالیتونه پيل کړه ترڅو دبهرنیو هیوادونوپه راخپلولو خپل ځواک پراخه اوخپل رقیب لاندي کړي . روسیه چي په دافغانستان په شمال کي یې پراخ نفوذ درلودی غوښتل یې دافغانستان له لاري تودو اوبوته ځان ورسوي اوپه دې ترځ کي وتوانیږي چي په سیمه کي دامریکا دورځ تربلي پراخېدونکي نفوذ مخه ونیسي خوددغه هیلي لپاره روسان ځکه له خنډسره مخ وه چي په افغانستان کي ظاهرشاه واکمني وه اوظاهرشاه نه غوښتل چي خپل هیواد دنړیوالو سیالیوپه ډګر باندي بدل کړي . سرادار محمدداوودخان چي دظاهرشاه داکازوی وو غوښتل یې چي دامریکا او روسیې په دغه لوبه کي افغانستان یومنځګړۍ سیاسي رول ولوبوي اوپه دې توګه داوودخان هیله درلوده چي دروسيې اود امریکا له سیاستونوڅخه په ګټه اخیستي یوداسي نظام رامنځ ته کړي چي دافغانستان اقتصاد اونفوذ په سیمه کي وغوړيږي، داوودخان دخپلي دغه موخي لپاره په ۱۹۷۳زکال کي هغه مهال کودتا وکړه کله چي ظاهرشاه روم ته تللی وو اوپه دې توګه یې افغانستان له شاهي نظام څخه دجمهوریت په لوري بوت . داوودخان له خپل ځیرک فکرسره ډېر تندخویه هم وو اوپخپله شپږکلنه موده کي ې څوپرلپسې اقتصادي لاري چاري سرته ورسولې خوپه سیمه کي دروسانو شومي موخي اوپه افغانستان کي دخلقي افسرانو شتون ددې سبب وګرځېدی چي داوودخان له یولړ ستونزو سره مخ سي اوافغانستان چي تازه یې داقتصادي پرمختګ په لوري ګامونه اخیستي وه دروسانو ترغیرمستقیم ګواښ لاندي سو . داوودخان چي دروسانو ورځ تربلي نفوذ اوپه سیمه کي ددوی امریکا ضدفعالیتونه ولیدل پوه سوچي روسان دافغانستان سره خپلي مرستي دامریکا پرضدکوي اوپه دې توګه غواړي چي افغانستان دخپل ځان لپاره دیوسیاسي پل په توګه وکاروي. د داوودخان شهادت او دجمهوریت پای دشوروي اتحاد په موخي ترپوهېدلو وروسته محمدداوودخان دافغانستان اقتصادي پرمختګ له سیاسته لیري وساته اوپه دې توګه یې غوښتل چي دروسانو واک له افغانستان څخه لنډکړي، ددې ترڅنګ سردار داوودخان امریکاپلوه هیوادونوته خپل سفرونه هم پیل کړه اوپه دې ترځ کي یې له عربستان، پاکستان اوخلیجي هیوادونوسره اړیکي ورغولې خودنوموړي دې کارځکه هیڅ ګټه ونکړه چي روسانوپه افغانستان کي خپل نفوذ هرلوري ته غځولۍ وو اوپه اخرکي یې دخلقیانو او پرچمیانوپه مرسته باندي سردارمحمدداوودخان په شهادت ورساوه . داپېښه په ۱۹۷۹زیږدیزکال کي رامنځ ته سول چي په پایله کي یې افغاستان دامریکا اوروسانو دغلط سیاست له کبله څلوېښت کاله پرلپسې په اورکي وسوخېدی اولاتراوسه هم سوځي .
user: ماخذ او سرچینه:
عنوان: میرخواند
پته: https://ps.wikipedia.org/wiki/%D9%85%DB%8C%D8%B1%D8%AE%D9%88%D8%A7%D9%86%D8%AF
لاندې متن په غور سره ولولئ او په خپلو هغو کې خوندي کړئ:

assistant: محمدبن خاوندشاه بن سیدبرهان الدین چي مشهوره په میرخواند سره دی په نهمه هجري سپوږمیزه پېړۍ کي دافغانستان یوله مشهوره تاریخ پوهانوڅخه وو اوپه ۸۷۳هجري کال کي یې نړۍ ته سترګي غړولي دي .
user: ماخذ او سرچینه:
عنوان: صالح محمد خان هوتک
پته: https://ps.wikipedia.org/wiki/%D8%B5%D8%A7%D9%84%D8%AD%20%D9%85%D8%AD%D9%85%D8%AF%20%D8%AE%D8%A7%D9%86%20%D9%87%D9%88%D8%AA%DA%A9
لاندې متن په غور سره ولولئ او په خپلو هغو کې خوندي کړئ:

assistant: مولوي صالح محمد خان هوتک زوکړه، ۱۲۶۹ لمريز هجري کال، کندهار - د ۱۳۳۹ ل ل کال د وږي ۴، کابل د افغانستان د پښتو ژبی یو تکړه شاعر، ليکوال، ژورناليست ، ټولنيز فعال او سیاستوال وو. زدکړې: ارواښاد مولوي صالح محمد چې دکابل په حبیبیه لېسه کې یې زده کړې کړې وې دندې: د زدکړو تر بشپړ کېدو وروسته ښاغلي صالح محمد خان هوتک په حبیبیه لېسه کې د پښتو ژبې ښوونکی وګمارل شو. او د امیر شهید حبیب الله خان په وخت کې یې په سراج الاخبار کې پښتو لیکنې کولې او دده شعرونه هم پکې چاپېدل. بیا چې دافغانستان دخپلواکۍپرمهال مولوي صاحب کندهار ته لاړ نو هلته یې د مکتب تجار په نوم یوښوونځي پرانیست چې بیا وروسته د شالمار او مشرقي د ښووڼځي به نامه یادېده او دي ددې ښوونځي مدیر و. په همدغه وخت کې ده د طلوع افغان ورځپآنه هم تاسیس کړه اوترڅنګ یې دکندهار دپوهنې معارف دمدیریت چارې هم پر مخ بیولې . تر هغه وروسته بیا د د طلوع افغان د مدیریت چارې د بابا عبدالعزیز الکوزي له خوا ترسره کیدلې . سیاسي فعالیت: نوموړي د ولسې جرګې په لسمه ـ یولسمه دوره کې د کندهار د خلکو استازیتوب هم وکړ. د طلوع افغان تاسیس: ښاغلي صالح محمد خان هوتک په کال ۱۹۲۱ میلادي کې په کندهار کې د طلوع افغان مجلې چې وروسته بیا ورځپاڼه شوه تاسیس وکړ. مړینه: مولوي صالح محمد خان هوتك د ١٣٣٩ ل ل كال د وږي پر ٤ په كابل كې له دې نړۍ څخه د تل لپاره سترگې پټې کړې.
user: ماخذ او سرچینه:
عنوان: رنتهمبور (زندان)
پته: https://ps.wikipedia.org/wiki/%D8%B1%D9%86%D8%AA%D9%87%D9%85%D8%A8%D9%88%D8%B1%20%28%D8%B2%D9%86%D8%AF%D8%A7%D9%86%29
لاندې متن په غور سره ولولئ او په خپلو هغو کې خوندي کړئ:

assistant: د رنتهمبور زندان د هند د راجستهان په سوای مادهیپور کې موقعیت لري ،دغه زندان د رنتهمبور په کلا کې و چې دغه کلا قلعه او جیل په ۹۴۴ زیږدیز کال د راجا سجراج ویر سینګ ناګیل له خوا چې د جاټانو دیو کوچني ایالت سټيټ واکمن و جوړه شوې وه. د رنتهمبور د زندان تاریخي شالید: د رنتهمبور زندان د هند د راجستهان په سوای مادهیپور کې موقعیت لري ،دغه جیل د رنتهمبور په کلا کې و چې دغه کلا قلعه او جیل په ۹۴۴ زیږدیز کال د راجا سجراج ویر سینګ ناګیل له خوا چې دجاټانو دیو کوچنی ایالت سټيټ واکمن و جوړه شوې وه، بیا وروسته په دولسمې زیږدیزې پیړۍ کې د څوهانو چوهانو مشهور واکمن پرتهوي راج ونیوله .په هند باندې د پښتنو غوریانو د سلطنت په وخت کې د غوري واکمنانو په لاس کې وه او ورپسې په ترتیب سره د التتمش ، سلطان نصیرالدین محمد او دهند دغلجیو واکمنانو هر یوه سلطان جلال الدین فیروزشاه غلجي او سلطان علاء الدین غلجي لاسته ورغله.ورپسې درنتهمبور کلا دهند دمیوار دسیمې دراجاګانو راناهمیر سینګ او راناکومبها په لاس کې وه چې وروسته درانا کومبها دزوی رانا اودی سینګ ته په لاس ورغله . دمیوار دسیمې دراجاګانو وروسته د رنتهمبور کلا د ګجرات د واکمن بهادرشاه او ورپسې دمغولو لاس ته ورغله . مغولو له دغې کلا نه د جیلخانېزندان په ډول کار اخیست او په تیره بیا اورنګزیب خپل ټول دښمنان د رنتهمبور په جیل کې بندیان کړي وو چې خوشال خټک هم پکې وو. خوشال خان خټک او رنتهمبور: خوشال خټک د اورنګزیب په پاچاهي کې د رنتهمبور په زندان کې دوه کاله څلور میاشتې او شل ورځې قید تیر کړی دی .دا د ۱۶۶۶- ۱۶۶۷ او د ۱۶۶۸ کلونو موده وه . خوشال خټک په فراقنانه کې د دغه زندان حال داسې بیانوي او د اورنګزیب باچا د ظلمونو په ډاګه کوي. یک تنها په کټ کې پروت یم بندیوان دهند د کوټ یم دا مې حال دا مې احوال دی که وایه شي ډیر مقال دی چې په ما باندې داحال دی څه د پاسه یو نیم کال دی په دا کوټ کې بندیوان دي مسلمان دي که هندوان دي لږ تر دوه سوه نه کم نه دي بند په ظلم په ستم دي چې یې وخت دپلار نیکه و هومره بند په داځای نه و چې بادشاه د هند اورنګ شو بیدادي شوه جهان تنګ شو دکوټونو بندیان ډیر شول تر حسابه تر شمار تیر شول هم راڼۍ هم راجاګان بنددي شیرخواره هلکا ن بند دي داچې بند دماسره دي په هر سن د ماسره دي راته واړه تله راتله کا واړه کار زماپه زړه کا راته لولي کتابونه راته وایي خپل خوابونه په شطرنج مې ړه بېر بېر کا چې که غم له دله هېر کا که کیسې که افسانې دي داهمه انې بانې دي زړه مې سود په هیچا نه کا اورچې بل وي اوبه څه کا څږک چې نرد رالره راوړي وایم درد رالره راوړي چې شطرنج رالره راوړي ګویا رنج رالره راوړي هغه زړونه چې رنځور دي له همه هوسه دوردي بې دلداره که ګلزاروي دعاشق دسترګو خار وي بې یارانو که بهشت وي وحوشال وته به زشت وي چې دسرای له لوریه راشي په غه باد مې خاطر واشي چې غه باد دما دغره دی بوی دمشکو ورسره دی
user: ماخذ او سرچینه:
عنوان: فتح جنگ
پته: https://ps.wikipedia.org/wiki/%D9%81%D8%AA%D8%AD%20%D8%AC%D9%86%DA%AF
لاندې متن په غور سره ولولئ او په خپلو هغو کې خوندي کړئ:

assistant: فتح جنګ د شاه شجاع زوی د اعلیحضرت تیمور شاه نمسی او د افغانستان د بنسټګر احمد شاه ابدالي کړوسی و.
user: ماخذ او سرچینه:
عنوان: محمد اکبر خان
پته: https://ps.wikipedia.org/wiki/%D9%85%D8%AD%D9%85%D8%AF%20%D8%A7%DA%A9%D8%A8%D8%B1%20%D8%AE%D8%A7%D9%86
لاندې متن په غور سره ولولئ او په خپلو هغو کې خوندي کړئ:

assistant: غازي محمد اکبر خان د امير دوست محمد خان زوی پر ۱۸۱۷ زېږدي زیږیدلی دی . نوموړی د وزیر محمد اکبر خان ،امیر محمد اکبرخان او سردار محمد اکبرخان په نوم هم شهرت درلود. د امیر دوست محمد خان په لومړۍ دوره کې محمداکبر خان د جلال آباد حکمران وو ، په همدې وخت کې ۱۸۳۷ ز کال سکانو د خيبر په دره کې د جمرود کلا ونیوله ، غازي محمداکبر خان له سکانو سره په جگړه پيل وكړ . د جگړې په بهير كې غازي محمداکبر خان د سکانو د جگړې بولندوی هری سنگ د تورې په گوزار ټپي کړ او نوموړی له دغه ټپ څخه مړ شو.
user: ماخذ او سرچینه:
عنوان: دسلجوقیانو واکمني
پته: https://ps.wikipedia.org/wiki/%D8%AF%D8%B3%D9%84%D8%AC%D9%88%D9%82%DB%8C%D8%A7%D9%86%D9%88%20%D9%88%D8%A7%DA%A9%D9%85%D9%86%D9%8A
لاندې متن په غور سره ولولئ او په خپلو هغو کې خوندي کړئ:

assistant: دسلجوقیانو ستره واکمني په اسلامي نړۍ کي یوله هغه واکمنیو څخه ګڼل کیږي چي په یوولسمه زیږدیزه پېړۍ کي یې دافغانستان له هندوکش څخه نیولې بیاتر فارس خلیج، منځني ختیځ او اناطولي اسیايي ترکیه پوري سیمي په لاس کي درلودې . دسلجوق اصل او نسب سلجوقیان په اصل کي دغز له ترکانوڅخه ګڼل کیږي اود لسمي زیږدیزي پېړۍ په پای کي یې له آرال بحیرې اوشاوخوا سیموڅخه افغانستان اوبیاهمداسي لویدیځي اسلامي نړۍ ته وکوچېدل . ددوی لمړئ نیکه چي سلجوق بن دقاق نومېدی دخپل پلار ترمرګ وروسته یې په ماوراءالنهر کي ژوندکاوه خوکله چي دهغه ځای ترکمنانو پردوی باندي فشار راوړ سلجوق مجبوره سوچي مخ دافغانستان په لوري ولاړسي . دسلجوقیانو تاریخ له ماوراءالنهر څخه ترتګ وروسته سلجوقیان په افغانستان کي دغزنوي واکمنۍ په لوري ولاړل اوهلته یې اوسېدل غوره کړه خودغزنوي سلطنت واکمن محمودغزنوي له دوی څخه په وېره کي وو اوله همدې کبله يې ددوی مشر اسرائیل بن سلجوق دهندوستان دکالنجر په کلاکي زنداني کړ . داسرائیل ترزنداني کېدلو وروسته دسلجوقیانوپاته ډله دایران په لوري ولاړه اوهلته یې دطغرل بېګ په مشرۍ باندی حکومت جوړکړ چي دغه حکومت ورځ تربلي دځواک په لوري روان وو اوپه ۱۰۴ز کال کي یې دسلطان محمود ترمرګ وروسته سلطان مسعودته ماته ورکړه اودافغانستان لوی شمېر سیمي یې لاندي کړي . دسلجوقیانو دغه جګړه چی د دندانقان په نامه یادیږي ددوی واک یې په سیمه کي وغوړاوه اوتردې وروسته یاده قبیله په اذربایجان، ایران، عراق اوشاوخوا سیمو کي دیوستر ځواک په توګه راڅرګنده سول . طغرل بېګ دخپلو جګړو اوفتوحاتوپه مټ وتوانېدی چي تربغداد پوري لويي سیمي لاندي کړي اوپه ۱۰۵۵ز کال کي یې دعباسي خلیفه څخه دسلطان لقب لاسته راوړ، نوموړی په ۱۰۶۳زکال کي وفات اوپرځای باندي یې زوی چی الپ ارسلان نومېدی کښېناست . الپ ارسلان هم دپلار غوندي ډېرتکړه اونامتو جنګیالئ وو اودخپل واک په موده کي یې داناطولي سربېره دمنځني ختیځ سیمي او ښارونه هم په لاس راوړه، اوپه ۱۰۷۱زکال کي یې دروم لوی لښکرته دملاذکرد په جګړه کي شرموونکې ماته ورکړه چي په دې سره رومیان له اناطولي څخ پرشا اوسیمه مسلمانانوته پاته سول . دملاذکرد ترجګړې وروسته په راتلونکو شلوکلونو کي سلجوقیانوپاته ښارونه هم یوپه بل پسې لاندي کړه اوپه هغه ځای کي یې دعیسایان واک ته دپای ټکئ کښېښود خودغه پیښي دالپ ارسلان په زمانه کي نه وې بلکي هغه په ۱۰۷۲زکال کي دیوې جګړې پرمهال دکوم سیمه ییز امیرله لوري په یوناڅاپي بریدکي ووژل سو اوپرځای یې زوی دملک شاه په نوم دسلجوقیان واک ته ورسېدی . ملک شاه چي دنظامي پوهي سربېره یې په سلطنتي اوعلمي چاروهم سرخلاصېدی دخپلي واکمنۍ پروخت یې سلجوقي سلطنت ډېرلوی مقام ته ورساوه اوپه ټوله اسلامي نړۍ کي دسلجوقیانو علمي واک پرمسلمانانوباندی لوړ سو . دنوموړي دواک پروخت سلجوق سلطنت دمساحت له پلوه یمن، عمان، مصر وا داستانبول ترڅنډي پوري ورسېدی اودواکمنۍ پلازمینه یې دایران اصفهان ښار وټاکل سو . دملک شاه تروفات وروسته په سلجوقي سلطنت کی دزوال نښي راښکاره سوې اودغه واکمني چي لسګونه کاله یې پراسلامي نړۍ خپل برم ساتلی وو کرار کرار دپرځېدوپه لوري ولاړه څوچي په اخرکي دمغولو په راتګ سره پای ته ورسېدل .
user: ماخذ او سرچینه:
عنوان: محمد سالم احساس
پته: https://ps.wikipedia.org/wiki/%D9%85%D8%AD%D9%85%D8%AF%20%D8%B3%D8%A7%D9%84%D9%85%20%D8%A7%D8%AD%D8%B3%D8%A7%D8%B3
لاندې متن په غور سره ولولئ او په خپلو هغو کې خوندي کړئ:

assistant: محمد سالم احساس يو لوړپوړی پخوانی افغان دولتي چارواکی او د شاوخوا ٢ مياشتو لپاره د اشرف غني په حکومت کې د کندهار ولايت امنیه قومندان هم وو. دا هم وګورئ
user: ماخذ او سرچینه:
عنوان: کاشغر (ختیځ ترکستان)
پته: https://ps.wikipedia.org/wiki/%DA%A9%D8%A7%D8%B4%D8%BA%D8%B1%20%28%D8%AE%D8%AA%DB%8C%DA%81%20%D8%AA%D8%B1%DA%A9%D8%B3%D8%AA%D8%A7%D9%86%29
لاندې متن په غور سره ولولئ او په خپلو هغو کې خوندي کړئ:

assistant: کاشغر چې په تاریخي کتابونو کې یې نوم د کاجغر، کاچغراو کاژغر په بڼو کې هم راغلی دی د ختیځ ترکستان یو ښار دي چې د چین په شمال لویدیځ د تیان شان د غره په لمنه کې او د کاشغر د سیند پر غاړه پروت دی او یو ډیر لرغونی ښار دی چې اتیا سلنه وګړي یې اویغور مسلمان دي. کاشغر اوس د چین د شینجیان ایالت یوه برخه ده. په تاریخي کتابونو کې د کاشغر یادونه: په پخوانیو تاریخي کتابونو کې د کاشغر ذکر او یادونه د کاجغر، کاجغراو، او کاژغر په نوم سره شوې ده او د وریښمو د مشهورې لارېشاهراه قراقرم یوه مهمه برخه ګڼل کیدله. د کاشغر ساحه او ابادي: د کاشغر پراخوالی ۲۹۴۲۱ مربع کیلومټره دی او د دري نیم سوه زرو په شاو خوا کې وګړي پکې ژوند کوي چې ډېری یې اویغور مسلمانان دي. د کاشغر د ولس ژبه فرهنګ: د کاشغر د ډېریو خلکو ژبه اویغوري او پامیري ده او فرهنګ یې اسلامي ترکستاني دی خو اوس محال د کاشغر فرهنګ د چین د حکومت زور زیاتي له علت د ورکیدو له خطر سره مخ دی. کاشغر د تاریخ په اوژدو کې: کاشغر په ختیځ ترکستان کې داسلامي فرهنګ د سترو مرکزونو څخه شمیرل کیده. کاشغر په ۷۵۱ میلادي کال د عربو فاتحینو لاس ته ورغی او په ۱۲۱۹ میلادي کال دغه ښار د چنګیز د وحشیانه تاړاکونو په پایله کې ډیر زیانونه ولیدل او ګوډ تیمور هم په ۱۳۸۹ زیږدیز کال پردې ښار بریدونه وکړل. په ۱۷۵۹زیږدیز کال د چین دچنګ دکورنۍ واکمنانو پر کاشغر برید وکړ که څه هم ددغه ځای خلکو د یعقوب بیګ په مشرۍ دختیځ ترکستان کاشغري حکومت بنسټ کیښود او دغه حکومت د۱۸۶۵ نه تر ۱۸۷۷ میلادي کاله پورې دوام وموند ، خو وروسته بیا په ۱۸۷۷ زیږدیز کال کې په بشپړه توګه د چین دچنګ د کورنۍ لاس ته ورغی. په پخوانیو وختونو کې به دافغانستان سوداګرو کاروانونه د بلخ او فرغانې له لارې کاشغر ته تلل. د کاشغر په سیمه کې د خټیونو لوښو او کولالۍ صنعت ډیره وده کړې ده . همدا راز د کاشي جوړولو ، زرګرۍ ، غالۍ اوبدلو ، مجسمه جوړولو او دزري خولیو لاسي صنعت پکې د پام وړ پرمختګ کړی دی. د کاشغر تاریخي ځایونه: په اوسني وخت کې د کاشغر د ښار دلیدو وړځایونه دا دي : د کاشعر د عیدګاه جومات ، د افاق خواجه مزار ، نګارخانه او دیعقوب بیګ مزار او داسې نور سرچینې:
user: ماخذ او سرچینه:
عنوان: عطا محمد میاخېل
پته: https://ps.wikipedia.org/wiki/%D8%B9%D8%B7%D8%A7%20%D9%85%D8%AD%D9%85%D8%AF%20%D9%85%DB%8C%D8%A7%D8%AE%DB%90%D9%84
لاندې متن په غور سره ولولئ او په خپلو هغو کې خوندي کړئ:

assistant: عطامحمد میاخیل یو تکړه ژباړونکی لیکوال او د پوهنتون استاد دی . نوموړی د مدیر صاحب ګل میاخېل زوی د محمد انور میاخېل لمسی او د میا رحم دل کړوسی دی. نوموړی په ۱۳۶۰ هجري لمریز کال د مرغومي جدي په پنځلسمه د کابل ولایت د موسهي ولسوالۍ اړوند د کوز میاخېلو په کلي کې زېږېدلی دی. زدکړې: لومړنۍ زده کړې یې د لوی استاد علامه عبدالحی حبیبي په لېسه کې، منځنۍ زده کړې یې د برې موسهي په لېسه کې او ثانوي زده کړې یې د کوزې موسهي په لېسه کې تر سره کړې دي او په ۱۳۸۰ لمریز کال له یادې لېسې څخه فارغ شوی دی، ښاغلي میاخېل د کابل پوهنتون د ساینس پوهنځي د بیولوژي په څانګه کې له ۱۳۸۱ څخه تر ۱۳۸۴ هـ.ش کال خپلې لوړې زده کړې کړي او د لیسانس سند یې تر لاسه کړی دی. دندې: ښاغلي میاخېل په ۱۳۸۶ لمریز کال د کب د میاشتې په شپږمه نېټه د یاد پوهنځي د بیولوژي په څانګه کې د تخنیکي اسیستانت دعملي درسونو د استاد په صفت دنده پیل کړه، چې تر دې دمه په همدې دنده بوخت دی او د دې ترڅنګ د ملي پیوستون پروګرام له خوا د کلیوالې شورا د مرستیال په توګه هم دنده ترسره کړې ده. استاد میاخېل په علمي او مسلکي برخه کې د لا زیاتو مالوماتو د تر لاسه کولو په موخه دوه ځلې ډهلي پوهنتون ته علمي سفرونه کړي. ښا غلي عطا محمد میاخېل د خپل اکاډمیک دوران په اوږدو کې په علمي، مسلکي، ټولنیز او ادبي ډګر کې بېلابېلې لیکنې او ژباړې کړي، چې د هېواد له بېلابېلو چاپي او برېښنایي رسنیو څخه خپرې شوي دي . د لیکوال چاپ شوي اثار: ۱- ماشوم پالنه ۲ـ زرتار تر چاپ لاندې آثار: ۱ ـ د مدیریت هنر ۲ ـ د ژوند ۱۰ رازونه
user: ماخذ او سرچینه:
عنوان: مانسا موسی
پته: https://ps.wikipedia.org/wiki/%D9%85%D8%A7%D9%86%D8%B3%D8%A7%20%D9%85%D9%88%D8%B3%DB%8C
لاندې متن په غور سره ولولئ او په خپلو هغو کې خوندي کړئ:

assistant: مانسا موسی چي دتاریخ ترټولو شتمن واکمن ګڼل کیږي په ۱۲۸۰ز کال کي پیدا اوپه ۱۳۳۷ز کال کي وفات سو . دمانسا موسی په اړه مانسا موسی چي په ۱۴مه زیږدیزه پېړۍ کي یې ژوند درلود دافریقا ترټولو شتمن واکمن وو، دنوموړي شتمني شاخوا ۴۰۰ میلیارده ډالره اټکل سوې ده چي په اوسنی نړۍ کي ددې بېلګه نایابه ګڼل کیږي . مانسا موسی په ۱۳۱۲زیږدزیزکال کي دمالي هیواد مشرتوب په غاړه واخیست اوپه دې توګه دیوغني واکمن په توګه راڅرګندسو . دمانسا موسی واکمني مانسا موسی په ۱۲۸۰ز کال کي پيداسو اوپه ۱۳۱۲زکال کي یې دخپل ورور مانسا ابوبکر ترمړیني وروسته دمالي هیواد چاري په غاړه واخیستې . نوموړی چي ډېرسخي مسلمان واکمن ګڼل کېدی څه عمر وروسته د۶۰۰۰۰ کسانوسره یوځای مخ دمکې مکرمې په لوري ولاړی ترڅو دحج فریضه ترسره کړي . دمانسا سره په دې لویه قافله کي شاوخوا ۱۲۰۰۰ غلامان هم وه چي په دې سره دلښکر شمېر بې حده ډېر سو اوټول مخ دعربستان په لوري ولاړه .
user: ماخذ او سرچینه:
عنوان: تخت طاوس
پته: https://ps.wikipedia.org/wiki/%D8%AA%D8%AE%D8%AA%20%D8%B7%D8%A7%D9%88%D8%B3
لاندې متن په غور سره ولولئ او په خپلو هغو کې خوندي کړئ:

assistant: تخت طاووس په انګریزي: د هندوستان د مغولي واکمن شهاب الدين شاهجهان ١٥٩٢-١٦٦٦ زيږديز شاهي تخت يا پالنګ و چې د دغه تخت ښۍ او کيڼې خوا ته دوه طاووسان په ولاړ حالت کې ليدل کيدل چې خپل وزرونه يې غوړولي وو چې له همدې دوو طاووسانو له کبله نوموړى تخت په تخت طاووس سره شهرت درلود . شاهجهان پاچا به چې په ديوان عام کې دربار کاوه نو پر تخت طاووس باندې به کيناسته. د تخت طاووس جوړښت: د تخت طاووس اړوند تاریخي اسناد دا ښایي چې په دغه تخت کې ډير ګرانبيه او قيمتي غمي او جواهرات لکه فيروزه، عقيق، زمرد، زبرجد، لعل، سره زر او الماس او نورې ملغلرې لګيدلې وې او د سروزرو څلور پښې يې درلودلې. دغه تخت ٦فيټه اوږدوالى او ٤ فيټه بر درلود او د کوه نور الماس هم په دغه تخت کې ځاى پر ځاى شوى و. د تخت طاووس ارزښت: فرانسوي مورخ تاورنيه چې په ١٦٦٥ زيږديز کال په ډهلي کې د شاه جهان له درباره ليدنه کړې وه د تخت طاوس بيه يې په هغه وخت کې ١٠٠ مليونه روپۍ ښودلې ده. تخت طاووس د فارس په دربار کې: هغه وخت چې د فارس ايران پاچا نادرشاه افشار په ١٧٣٩ زيږديز کال پر هند باندې يرغل وکړ، نو د هند مغولي واکمن محمد شاه ته يې ماتې ورکړه .نادرشاه افشار په ډهلي کې په زرګونو بې ګناه انسانان ووژل او ډير لوټ او تالان يې وکړ او تخت طاووس او د کوه نور الماس يې له ځانه سره ايران ته يووړل . نادر شاه افشار به په ايران کې په عام دربار کې پر همدې تخت کښيناست ،خو په ١٧٤٧ زيږديز کال کې هغه وخت چې نادر شاه افشار ووژل شو نو دغه تخت د لوټمارانو له خوا له مينځه لاړ او قيمتي جواهرات يې د غلو او لوټمارانو لاس ته ورغلل . سرچینې:
user: ماخذ او سرچینه:
عنوان: زاویه
پته: https://ps.wikipedia.org/wiki/%D8%B2%D8%A7%D9%88%DB%8C%D9%87
لاندې متن په غور سره ولولئ او په خپلو هغو کې خوندي کړئ:

assistant: زاویه په افغانستان کې یوه له درسنیو له جملې څخه یوه رسنۍ ده چې د کابل په ولایت کې فعالیت کوي. افغاني رسنۍ پښتو رسنۍ
user: ماخذ او سرچینه:
عنوان: عمران دانش
پته: https://ps.wikipedia.org/wiki/%D8%B9%D9%85%D8%B1%D8%A7%D9%86%20%D8%AF%D8%A7%D9%86%D8%B4
لاندې متن په غور سره ولولئ او په خپلو هغو کې خوندي کړئ:

assistant: عمران دانش افغان خبریال او ليکوال دی. له شاوخوا لسو کلونو راهيسې د ژورنالېزم په ډګر کې فعاليت کوي او اوسمهال په کابل کې د طلوع نيوز خبريال دی. دانش له خیبرنوښت راډيو، رغون راډيو، کاوون غږ خپلواکه راډيو، ژوندون تلوېزيون، زاويه مېډيا او يو شمېر نورو رسنیو سره د کار تجربه لري. هغه د لغمان پوهنتون له ژورنالېزم پوهنځي څخه فارغ دی. مورنۍ ژبه يې پښتو ده؛ خو په دري او انګليسي هم پوهېږي. عمران دانش اوسمهال په کابل کې د طلوع نيوز لپاره په بېلابېلو مسايلو راپورونه او خبرونه جوړوي.
user: ماخذ او سرچینه:
عنوان: اورنګزیب ارشاد
پته: https://ps.wikipedia.org/wiki/%D8%A7%D9%88%D8%B1%D9%86%DA%AB%D8%B2%DB%8C%D8%A8%20%D8%A7%D8%B1%D8%B4%D8%A7%D8%AF
لاندې متن په غور سره ولولئ او په خپلو هغو کې خوندي کړئ:

assistant: پوهنمل اورنگزیب ارشاد یو تکړه لیکوال، څیړونکی او د پوهنتون استاد دی . نوموړی د ارواښاد محمد ارشاد خان بابکرخيل زوى او دافغانستان د نامتو ملي اتل غازي محمدشاه خان بابکرخيل کړوسى دی . نوموړی د لمریز کال د ورى د مياشتى په لومړى نيټه د لغمان مرکز پورې اړوند د بديع آباد په کلى کى زيږېدلى دی. زدکړې: نوموړي تر ټولګى يې دکټل په منځني ښوونځي او تر ټولګى يې د لغمان په مرکز روښان ليسه کې زده کړى کړي دي . په لمریز کال کې د پښتونخوا مرکز پيښور ته تللی . په زیږدیز کال کې يې په اسلاميه کالج کې زده کړى پیل کړې او بيا په زیږدیز کال کې يې د پيښور له پوهنتون نه په پښتو ژبې او ادبياتو کې د ایم. ای یا ماسټرۍ سند ترلاسه کړى. دندې: ښاغلی اورنګ زیب ارشاد نن سبا په پارلیمانى چارو وزارت کې کى دنده ترسره کوې او ددى تر څنګ د کابل په يوه شخصي پوهنتون کى د استاد په توګه تدريس هم کوى. نوموړی د خپلې پوهې او وړتیا تر څنګ یو مهذب انسان او په پښتو او پښتواله او خپل هیواد افغانستان مین ګ شخصیت دی . چاپ آثار: ۱- رژیدلي ګلونه د۱۳۷۱ لمریزکال چاپ ۲- وروستۍ سلګۍ د ۱۳۷۱ لمریز کال چاپ ۳- بدیع او دپښتو نثر د ۱۳۶۹ لمریز کال چاپ ۴- توریالی غازي د ۱۳۷۳ زیږدیز کال چاپ ۵- افغانستان پیژندنه د ۱۳۸۴ لمریزکال چاپ ۶- نومیالی او شمله ور غازي د۱۳۸۹ لمریز کال چاپ ۷- دافغانستان دولایتونو عمومي جغرافیا د ۱۳۹۵ لمریزکال چاپ . ژباړل شوي آثار: ۱- افغانستان دتاریخ په رڼا کې دارواښاد احمد علي کهزاد تالیف ۱۳۸۹ لمریز کال چاپ ۲- دافغانستان دولا یتونو جغرافیه دپوهاند غلام جیلاني عارض لیکنه د۱۳۸۹ لمریز کال چاپ ۳- دافغانستان او نړۍ نومیالي ګرځندویان دپوهند غلام جیلاني عارض تالیف ۱۳۸۹ لمریزکال چاپ ۴- افغانستان ته دعربو راتګ او داسلام دین خپریدل دمیر غلام محمد غبار لیکنه د۱۳۸۹ لمریزکال چاپ ۵- طاهریان دعلی احمد نعیمي لیکنه د۱۳۸۹ کال چاپ ۶- صفاریان دمیر محمد صدیق فرهنګ لیکنه ، د ۱۳۸۹ لمریزکال چاپ ۷- صفاریان داحمد علی نعیمي تالیف، د۱۳۸۹لمریزکال چاپ ۸- غوریان دارواښاد عتیق الله پژواک لیکنه ، د۱۳۸۸ لمریزکال چاپ ۹- افغانستان دتاریخ په بهیر کې دمیر غلام محمد غبار لیکنه ، لومړی او دویم ټوک ؤ د۱۳۹۴ لمریز کال چاپ ۱۰- غر غښت یا ګر شاسپ ، داحمد علي کهزاد تالیف ، د۱۳۹۵ لمریزکال چاپ ۱۱- دښوونکو لارښود د۷نه تر ۱۲ ټولګيو پورې ،دثریا سدید لیکنه ژباړه .د۱۳۹۵ لمریزکال چاپ ۱۲- دزده کوونکو دکار کتاب د۷ ټولګي نه تر دولسمو ټولګیو پورې ، دثریا سدید لیکنه . ژباړه ، د۱۳۹۵ لمریز کال چاپ . ناچاپ آثار: ۱- دجهاد خاطرې ، تالیف ۲- دلغمان مشاهیر، تالیف ۳- نومیالي لیکوالان ،تالیف ۴- د افغانستان تاریخ دهند دکورګانیانو په دوره کې دارواښاد علامه عبدالحی حبیبی د لیکنې ژباړه . سرچینې:
user: ماخذ او سرچینه:
عنوان: مداګاسکار (فلم)
پته: https://ps.wikipedia.org/wiki/%D9%85%D8%AF%D8%A7%DA%AB%D8%A7%D8%B3%DA%A9%D8%A7%D8%B1%20%28%D9%81%D9%84%D9%85%29
لاندې متن په غور سره ولولئ او په خپلو هغو کې خوندي کړئ:

assistant: مداګاسکار د ۲۰۰۵ امریکایی کمپیوټر انیمیشن کامیډی فلم دی چې د ډریم ورکز انیمیشن لخوا تولید شوی او د ډریم ورکس پیکچرز لخوا توزیع شوی. دا د ایریک ډارنیل او ټام مک ګراټ لخوا لارښود شوی و او د مارک برټن ، بلی فولیک ، ډارنیل او میک ګراټ لخوا لیکل شوی. قیصه کیسه د زبرا مارټي سره پیل کیږي ، د ځنګل له لارې په خاموشۍ سره تیریږي ، ناڅاپه یو زمری الیکس د هغې تعقیب کوي ، کله چې مارټي خوب ودروي او الیکس د هغه د زوکړې ورځ لمانځي او هغه ته د ډالۍ شیشې په توګه یوه ساحه ورکوي چیرې چې د الیکس مجسمه پخپله ښکاري. ناڅاپه ساعت ۱۲:۰۰ بجیږي او ماشومان ژوب ته ننوځي. الیکس ، په بیړه کې ، جراف میلمان او هیپوپوټیمس ګلوریا راویښوي. لکه څنګه چې پینگوین د تیښتې لپاره د آیس کریم سټیکونو او چمچو سره یوه څاه کیندلو هڅه کوي ، بندرونه میسن او فیلیپ په کثافاتو کې کافي لري ، الیکس په زړه پوري چلونه کوي ، مارټي له یو اړخ څخه بل ته د وهلو سره ماشومان ساتیري کوي. بل ، ګلوریا په ایکویریم کې د هغې غوره چلونه کوي او ډاکټران د میلمان مالش کوي. په ماښام کې ، زمری ، هیپوپوټاموس او جراف مارټي ته د زیږون یوه حیرانونکې جشن ورکوي او هغه دوی ته وايي چې د هغه هیله به ځنګل ته تلل وي. په ۰۰.۳۰ میلمان تشریح کوي چې مارټي له ژوب څخه وتلی دی او الیکس ، ګلوریا او میلمان پریکړه کوي چې وتښتي ترڅو مارټي ومومي او د دې په څیر لیونۍ کیدو مخه ونیسي. څلور ملګري په مرکزي سټیشن کې نیول شوي او پریکړه کوي چې په کینیا ، افریقا کې د طبیعت زیرمو ته ولیږدول شي. مګر ستونزې پیل کیږي کله چې پینگوین د کښتۍ مشري په غاړه اخلي او غواړي چې دا انټارکټیکا ته ولیږدوي. هغه بکسونه چې الیکس ، ګلوریا او میلمان لري په بحر کې غورځیږي او د څپو په واسطه مډاګاسکر ته ځي. دا هغه ځای دی چې دوی د یوه محفل په جریان کې لیمورز او پاچا جولین سره ویني. په ټاپو کې د یو وخت وروسته الیکس د غواګانو سر فلټونو سره د هغه لیوالتیا له امله ځنګل پیل کوي او د مارټي خوړلو هڅه کوي. الیکس ، د ګناه احساس کوي. کاسټ بین سټیلر د الیکس په نقش کې کریس راک د مورټي په نقش کې ډیوډ شویمر د میلمانه په نقش کې جدا پنکیټ سمت د ګوروریا په نقش کې ساچا بارون کوهن د پاچا جولین په نقش کې سرچینې بهرنۍ اړیکې امریکایی فلمونه انیمیشن فلمونه
user: ماخذ او سرچینه:
عنوان: نجلۍ په اورګاډي کې
پته: https://ps.wikipedia.org/wiki/%D9%86%D8%AC%D9%84%DB%8D%20%D9%BE%D9%87%20%D8%A7%D9%88%D8%B1%DA%AB%D8%A7%DA%89%D9%8A%20%DA%A9%DB%90
لاندې متن په غور سره ولولئ او په خپلو هغو کې خوندي کړئ:

assistant: نجلۍ په اورګاډي کې په انګرېزي يو هندي فيلم دی، چې په ۲۰۲۱ کې تولید شوی. کيسه کيسه د يو طلاق شوي کس د ژوند په اړه ده، چې يوازې په يو کور کې اوسېږي، او هره ورځ يې اورګاډی د کور مخې تېرېږي. پښتو ژباړه دا فلم په کندهار کې د هېواد ټلويزيون له خوا ژباړل شوی، د ډانلوډ لېنک:
user: ماخذ او سرچینه:
عنوان: آريايي ژبې
پته: https://ps.wikipedia.org/wiki/%D8%A2%D8%B1%D9%8A%D8%A7%D9%8A%D9%8A%20%DA%98%D8%A8%DB%90
لاندې متن په غور سره ولولئ او په خپلو هغو کې خوندي کړئ:

assistant: د آریایي ژبو لړلیک کې د سيمې شمال لوېديځې ژبې راځي، چې افغانستان، اېران، عراق، تاجکستان هېوادونه پکې شامل دي. زياتره کسان يې اېراني ژبې ګڼي: دا په دې معنا نه ده چې دا ژبې د اېران دي، بلکې د ایران معنا يعني آریایي آريايي او اېراني هېڅ کوم توپير نه لري. اريايي کورنۍ اوسمهال درې لويې رسمي ژبې لري ، پښتو په افغانستان کې رسمي ده، فارسي په اېران کې، او کوردي په عراق کې.
user: ماخذ او سرچینه:
عنوان: د پښو د دردونو پینځه عام لاملونه
پته: https://ps.wikipedia.org/wiki/%D8%AF%20%D9%BE%DA%9A%D9%88%20%D8%AF%20%D8%AF%D8%B1%D8%AF%D9%88%D9%86%D9%88%20%D9%BE%DB%8C%D9%86%DA%81%D9%87%20%D8%B9%D8%A7%D9%85%20%D9%84%D8%A7%D9%85%D9%84%D9%88%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: د پښود دردونوپینځه عام لاملونه لومړۍ برخه پښه د ۲۶ هډوکو لرونکی ده چی د لیګامنټونو، ټندنونو او عضلاتو پوسیله یو له بل سره ارتباط لري کوم چی د ورځنی فعالیت له کبله تر ډیر فشار لاندی راځي . دا اړینه ده چی د پښو روغتیا ته ځانګړی پاملرنه وشي او هغه نښی نښانی وپیژندل شي چی د ورځنيو کارونو، او نا سمو عادتونو له کبله د پښو د دردونو د رامنځته کیدو سبب ګرځي. بونین: د پښی د غټی ګوتی د مفصل په برخه کی له راوتنی یا بر امده ګي څخه عبارت دی چی وروورو توګه پرمختګ کوي، ځینی خلک ددی حالت د را منځته کیدو څخه کلونه مخکی د درد شکایت لري. بونین څه ته وايي؟ په دی ناروغۍ کی د پښی د غټی ګوتی د مفصل په برخه کی برامده ګي لیدل کیږي او په دی توګه د پښی اسکیلیټی جوړښت ته بدلون ورکوي داسی چی غټه ګوته د کوچنیو ګوتو طرف ته کوږوالی پیدا کوي . بونین پر مختلونکی بینظمي ده چی د پښی د غټی ګوتی له کوږوالي پیلیږي ورپسی دکلونو په تیریدو سره د مفصل په زاویه کی بدلون رامنځته کیږي او بیا په همدغه ناحیه کی بر امدګي واقع کیږي چی ورو ورو غټیږي. اعراض معمولا وروسته رامنځته کیږي او ځینی کسان هیڅ اعراض نلري. لاملونه: د داسی بوټانو کارول چی په پښه سم برابر نه وي او یا هم تیری څوکی ولري کوم چی پښه غیر طبعی حالت ته وړي. همدا راز ځینی التهابي حالات لکه روماتیزم او یا هم عصبی عضلي ګډوډۍ لکه پولیو .دا ناروغي دارثي نیمګړتیاوو له کبله هم رامنځته کیږي، خو یواځی او یواځی ارثیت د بونین په رامنځته کولو کی رول نلري بلکه د پښی ځانګړی بڼه هم د دی ناروغۍ رامنځته کولو کی مرسته کوي. نښی نښانی: د بر امده ګۍ په ساحه کی: درد یا زخم، التهاب او سوروالی، د سوځیدنی احساس او کله ناکله په ساحي کرختي هم رامنځته کیږي، دا نښی نښانی هغه وخت ډیری څرګندی وي کله شخص تنګ بوټان او یا هم لوړه پونده لرونکي بوټان په پښوکړي. تشخیص: د دی حالت تشخیص په فزیکی کتنه او کله که جراحي عملی ته اړتیا ولیدل شي د اکسری پوسیله تر سره کیږي. درملنه: غیر عملیاتي درملنه: پر وخت درملنه دردونه راکمولای شي خو د غه سوء شکل هیڅکله له منځه نشي وړلای. چی په دی کی د بوټانو له اصلاح نیولی بیا تر پډنګ ، د فزیکي فعالیت اصلاح، د درد ضد درمل، د یخ پوسیله درملنه، اود سټیرویدونو موضعی استعمال شامل دي. عملیاتي درملنه هغه وخت ترسره کیږي چی پورتنۍ درملنه نتیجه ورنکړي او د عملیاتی درملنی هدف د سوء شکل اصلاح او د درد له مینځه وړل دي. ژباړه او لنډیز: د اکتر عبدالاحد خوشحال د اورتوپیدي او تروماتولوژي متخصص نور بیا .......... . . . . . .. . . ... . - - . : .
user: ماخذ او سرچینه:
عنوان: سفر
پته: https://ps.wikipedia.org/wiki/%D8%B3%D9%81%D8%B1
لاندې متن په غور سره ولولئ او په خپلو هغو کې خوندي کړئ:

assistant: سفر په عربي: سَفَر د انسان له یو ځای څخه بل ځای ته د هرې لارې یا د وخت په هر وخت کې تګ راتګ ته سفر ویل کیږي. سفر د ترانسپورتي وسیلې په واسطه یا پرته له ترانسپورتي وسیلې ترسره کیدلای شي. د سفر کولو وسیلې سفر اوس مهال د بایسکل ، موټرسایکل، موټر ، الوتکه ، ریل ګاډي ، کشتۍ یا نورو وسایطو پواسطه تر سره کیږي. د سفر کولو دلیلونه د سفر په لاملونو کې تفریح ، سیاحت ، څیړنیز سفر، په یوه سیمه کې د خلکو د ژوند کولو طریقې لیدل، د خیرات لپاره رضاکارانه سفر، بل ځای ته د ژوند کولو مهاجرت ، د روغتیا پاملرنې لپاره سفر، او د ماموریت سفر د سوداګرۍ سفر. د سفر کلمه سفر د یو ځای څخه بل ځای ته د تګ معنی لري. سفر په اسلام کې په اسلامي فقه کې د سفر لپاره اصول شته. لکه د مسافر څلور رکعته لمونځ په ماتی شکل ادا کیږی. یعنی د څلورو رکعتونو پر ځای دوه رکعته لمونځ کوی. یا دا چې ځینې سفرونه حرام ګڼل کیږي چې خپل حکمونه لري. لکه هغه سفر چې په شريعت کې د ګناه او حرام کار لپاره ترسره کېږي؛ یا داسې سفر چې انسان ته زیان رسوي. سرچینې
user: ماخذ او سرچینه:
عنوان: زړه‌بايللی - (2015)
پته: https://ps.wikipedia.org/wiki/%D8%B2%DA%93%D9%87%E2%80%8C%D8%A8%D8%A7%D9%8A%D9%84%D9%84%DB%8C%20-%20%282015%29
لاندې متن په غور سره ولولئ او په خپلو هغو کې خوندي کړئ:

assistant: زړه بايللی په هندي په انګرېزي يو رومانتیک، کمېډې او اکشن فلم دی، چې په ۲۰۱۵ کې د هند د باليووډ سينما له خوا خپور شو. دا د باليووډ ترټولو زيات پلورل شوی او مشهور فلم ګڼل کېږي. کيسه د کاجل پلار او د شاهرخ پلرونه د يو بل مخالفين وي، او بيا شاهرخ پر کاجل مين شي د هغه وروسته .... لوبغاړي کاجل، شاهرخ خان، وارون دهاوان، کریتي سانون، بمن، وینود کانا، کبیر بدي د جاني لور په شتون کې. پښتو ژباړه دا فلم په کندهار کې په پښتو ژبه ژباړل شوی. د ډانلوډ لینک:
user: ماخذ او سرچینه:
عنوان: سوداګرۍ مديريت
پته: https://ps.wikipedia.org/wiki/%D8%B3%D9%88%D8%AF%D8%A7%DA%AB%D8%B1%DB%8D%20%D9%85%D8%AF%D9%8A%D8%B1%D9%8A%D8%AA
لاندې متن په غور سره ولولئ او په خپلو هغو کې خوندي کړئ:

assistant: سوداګرۍ مديريت د سوداګرۍ مديريت همدارنګه د مديريت د مطالعاتو په برخه کې شامل دى. نوموړى پروګرام د څلورو کلونو څخه تشکيل دى. د دغه سند محصلين د رهبرۍ رولونو په اجراء کولو او د مشترکې نړي سره بلدتيا پيدا کوي. دغه څانګه په څلور برخو کې مشتمل ده. ١ـ د بازار موندنې مديريت ٢ـ مالي مديريت ٣ـ عملياتي مديريت ٤ـ انساني منابعو مديريت سربيره پر دي، د سوداګرۍ مديريت د سوداګرۍ د په برخه کې هم شامل دى. د پروګرام فهرست د سوداګرۍ مديريت د لسانس برخه محصلين په دي باندي برلاسي کوي چه په مشخصه علمي برخه کې تخصص وکړي. ځينې د تخصص برخي يې په لاندي ډول دى. د تجارت قوانين، تجارتي اخلاقيات، تشبيث، مالي څانګه، د انساني منابعو مديريت، د معلوماتي سيستمونو مديريت، بازارموندنه، عملياتي مديريت، سازماني چلند، د پروژي مديريت، ستراتيژيک مديريت، د مهيه کولو ځنځيري مديريت، نړيوال تجارت، د تجارت لپاره کمپيوټري عريضي، د چاپيريال مطالعې، د مديريت روزنه او پرمختګ او پروژه يې کار. د سوداګرۍ مديريت اهميت او ځانګړنې د ډيرو اشخاصو په مغز کې دا پوښتنه ګرځي چه زه د سوداګرۍ د مديريت څخه څه زده کولاى شم؟ يو د سوداګرۍ مديريت له ګټو څخه داده چه ته خپل ځان د سوداګرۍ د يوي نوي ساحي د پرمختګ سره اشنا کوي چه نوي ساحې په سوداګرۍ مديريت کې جوړي کړي. هغه توانايې چه د يوي نوي ساحې د سوداګرۍ سره عياريږي هغه ډير په اسانى سره جوړيږي. دغه شان اشخاص په تجارت کې نوي وي او د صنعت په برخه کې تر ډيره بريده پر مخ روان وي. د سوداګرۍ مديريت مرسته کوي چه د هغه شمير په زياتولو کې عمده رول ولوبوي کوم چه صنعت ته د مديريتي درجې له مخي نوي داخليږي. په دي سره د سوداګرۍ مديريت اهميت او پرمختګ او ددغې ساحي د وګړو د شمير د زياتوالي سبب ګرځي. يو د سوداګرۍ د مديريت له ګټو څخه داده چه د کوم خاص صنعت پوري نه مربوطيږي او ددي درسونه په مختلفو ساحو کې د استفادي وړ دي. د سوداګرۍ مديريت مدير يو ډير د وظايفو څخه ډکه پيژندنه لري او کولاى شي چه دغې برخه ته لا وده او ترفيع ورکړي. همدارنګه د سوداګرۍ مديريت ساحه تر يوه ټاکلي ولس او يوه ټاکلي جعرافيايې سيمي پوري نه مربوطيږي. ددې ساحي په توسط تاسي کولاى شى چه ډير اکاډيمک نړيوال تعليم ترلاسه کړى او د نړيوالو ادارتو سره کار وکړى. سربيره پردي، په دغه نوموړي ساحه کې د کارن لپاره د بهرنيو صنعتي ادارتو لخوا هر اړخيزه وظايف ترلاسه کيږى. اخځليکونه . --. : .. .. ... --. --. ---. . --. --.
user: ماخذ او سرچینه:
عنوان: همايون خان
پته: https://ps.wikipedia.org/wiki/%D9%87%D9%85%D8%A7%D9%8A%D9%88%D9%86%20%D8%AE%D8%A7%D9%86
لاندې متن په غور سره ولولئ او په خپلو هغو کې خوندي کړئ:

assistant: همايون خان په انګرېزي د پښتو ژبې يو ډېر نامتو سندرغاړی دی، چې په سلګونو بېلابېلې سندرې يې ويلي. دا چې د نوموړي دېر خوږ غږ دی نو په افغانستان او پاکستان کې ډېر مينوال لري. نوموړي د پښتو ترڅنګ په اردو ژبې هم سندرې ويلي، خو زياتره يې په پښتو دي. شخصي ژوند هنري فعاليتونه سندرې ښاغلي همايون خان ډېری سندري ويلي ، خو مور خوږې مورې يې ترټولو ډېره مشهوره سندره ده. د نوموړي یو څو مشهورې سندرې : ته زما يې دا يوه رمکس سندره ده چې په پښتو کې بېساري ده مور خوږې موري دا يو له ترټولو غوره سندرو څخه ده دا چې زه لېواله ګرځمه په تا پسې رو رو راځه محبت اول اسانه په نظر راغی دا پښتونستان دی
user: ماخذ او سرچینه:
عنوان: دیوان نرنجنداس
پته: https://ps.wikipedia.org/wiki/%D8%AF%DB%8C%D9%88%D8%A7%D9%86%20%D9%86%D8%B1%D9%86%D8%AC%D9%86%D8%AF%D8%A7%D8%B3
لاندې متن په غور سره ولولئ او په خپلو هغو کې خوندي کړئ:

assistant: دیوان نرنجنداس چې په لالا نرنجنداس هم مشهور ؤ د افغاني هندوانو نه و چې په۱۸۵۳ میلادي کال کې په کابل کې زیږیدلی و. نوموړي ته یې ځکه دیوان وایه چې په دفتري او حسابي چارو کې ډیر تکړه او ماهر و او له پخوانیو وختونو راهیسې په افغانستان کې د دفتري چارو کارکوونکو او منشيانو ته د دیوان خطاب کیده . زدکړې او دندې: کله چې د امیر عبد الرحمان خان تر مړینې وروسته امیر حبیب الله خان د افغانستان واکمن شو نو لالا نرنجندانس په پوځي ښوونځي کې شامل شو او تر فارغیدو وروسته دبیرګډ غنډ مشر رتبې ته ورسید.نوموړی دهمدې باچا په وخت کې د دار الشورا غړی هم و. کله چې د افغانستان د خپلواکۍ اتل غازي امان الله خان دافغانستان واکمن شو نو لالا نرنجنداس یې پخپلې کابینې کې د افغانستان د مالیي دیوان یا د مالیی وزیر وټاکه چې ده دغه دنده په پوره اخلاص او صداقت سره ترسره کړه. همدا راز لالا نرنجنداس داعلیحضرت اما ن الله خان په وخت کې په هغه غونډه کې د افغاني هیئت غړی و چې په ۱۹۲۰زیږدیز کال د اپریل د میاشتې په ۱۲ د هند په میسوري کې جوړه شوې وه او دی پکې د افغانستان د رسمی هیأت غړی و . د دې هیأت مشر د امان الله خان دبهرنیو چارو وزیر محمود طرزي، مرستیال یې د خارجه وزارت د سرحداتو مسؤول عبدالهادي داوي، د سوداګرۍ وزیر غالم محمد خان، پیر محمد خان تره خیلی او په هند کی افغاني مستشار غلام صدیق خان څرخي وو.خو ځینې تا ریخپوهان داسې نظر لري چی ګواکې امان الله خان د انګریزانو سره د خبرو اترو په دغو ناستو کی د نرنجن داس د ټاکلو نه سیاسی ګټه اخیستله. یعنی دا چی امان الله خان غوښتل په دې ډول د هندوستان ولسونه او په تیره بیا هندوان د آزادۍ غوښتلو له پاره ولمسوي. د برتانوي هند حکومت د نرنجنداس د ګډون څخه ډیر ناآرامه شو، داځکه چی د هندوستان د خلکو پاملرنه یې افغانستان ته واړوله . خو حقیقت دا دی چی امان الله خان د نرنجنداس د اداري او حسابي استعداد نه په بشپړه توګه خبر و ، نو ځکه یې د مالیې د وزارت مقام ور وسپاره . د نرنجنداس هند ته لېږېدنههجرت: کله چې غازي امان الله خان د سقاوي غلو په دسیسه کې د افغانستان پریښودلو ته اړشو نو لالا نرنجنداس هم ددې لپاره چې نوموړی د امان الله خان د کابینې وزیر و د هېواد پریښودلو ته اړشو او هند ته لاړ. سرچینې:
user: ماخذ او سرچینه:
عنوان: دافغانانو ژوند
پته: https://ps.wikipedia.org/wiki/%D8%AF%D8%A7%D9%81%D8%BA%D8%A7%D9%86%D8%A7%D9%86%D9%88%20%DA%98%D9%88%D9%86%D8%AF
لاندې متن په غور سره ولولئ او په خپلو هغو کې خوندي کړئ:

assistant: دافغانانو ژوند داچې په ګران وطن افغانانستان کې له ۴۳ کلونو څخه جنګ روان دې او هره ورځ مو په سلګونه ځوانانو دوطن په نوم قربانې کیږې. یعنې ځوان قشر مو ټول دجنګ په میدان کې رالوی شوې مونږ ځوانانو دوطن حالاتو ته په کتو سره هیڅ کله هم دخوښې ارمان په زړونو کې پیدا نکړو لامل یې دوطن نامنې وه او حالات وه چې هیڅ زغم مو نشو درلودلای مونږ هغه بچې یاستو چې دنړی ډیرو هیوادونو زمونږ دختمولو کوښښ کړې او زمونږ ده ذهنیت وژنې لپاره یې له هرې لار او تریقې څخه استفاده کړې. چي ترڅو دافغان کلیمه له نړې ورکه کړي خو لا ترننه پورې بریاته ندې رسیدلې لامل یې دافغان ولس مسلمانې جزبه او طنې احساس دې او دا ټولو ته بهتره معلومه ده چې افغان اولس یو غیرتې اولس دي او رزین تاریخ لرې. مطلب دنړې هیڅ قدردت او طاقت یې ماتې نده منلې دخپلو قربانیو په اساس یې دوطن ساتنه کړې او دا چې وطن ته دمور خطاب کیږې نو مونږ یې په ریشتینې توګه دمور په څیر خیال ساتلې او ساتو به یې.
user: ماخذ او سرچینه:
عنوان: هانده ارچل
پته: https://ps.wikipedia.org/wiki/%D9%87%D8%A7%D9%86%D8%AF%D9%87%20%D8%A7%D8%B1%DA%86%D9%84
لاندې متن په غور سره ولولئ او په خپلو هغو کې خوندي کړئ:

assistant: هانده ارچل په ترکي: د ترکي سينما يوه ځلانده ستورې ده. نوموړې د ۱۹۹۳ زېږديز کال د نوامبر په میاشتې کې په ترکيې کې زېږېدلې. لومړی يې د مډلينګ نندارې کار کاوه او بيا سينما ته راغله. د ترکي سينما يو له ترټولو غوره ستورو څخه ګڼل کېږي.دولت علی باباجی کلے خویشگی بالا نوشہرہ پاکستان هانده ارچل نه يوازې په ترکيې، بلکې په نورو هېوادونو کې منځنۍ آسيا، افغانستان ، ایران ، اروپا ، هند کې هم ډېر مینوال لري. شخصي ژوند هانده ارچل په ۱۹۹۳ زېږديز کال کې د ترکيې بانديرما ولايت کې زېږېدلې. پلار يې د ترکيې او مور يې آلمانۍ ده. هنري فعاليتونه فلمونه
user: ماخذ او سرچینه:
عنوان: ځواک نیوز
پته: https://ps.wikipedia.org/wiki/%DA%81%D9%88%D8%A7%DA%A9%20%D9%86%DB%8C%D9%88%D8%B2
لاندې متن په غور سره ولولئ او په خپلو هغو کې خوندي کړئ:

assistant: ځواک نیوز انګلیسي: او پارسي: زواک نیوز د یوه افغاني رسنۍ ده، چې د جنوري په ۲۰۲۰ ميلادي کال کې په کابل، افغانستان کې تاسیس شوې ده؛چي په بشپړ ډول د افغانانو لخوا اداره او چلول کیږي. په لومړیو کې ځواک نویز - رسنۍ په ۲۰۱۴ کال کې تاسیس شوې وه، خو دا چي هغه مهال ځواک نیوز یوازې به لیکلي بڼه کاغذي مجلې خپرولې نو په انلاین بڼه يې لا تر اوس کومې خپرونې نه ندرلودلې. د ۲۰۲۰ ميلادي کال په لومړیو کې ځواک نیوز په سره له دې چي کاغذي مجلې خپروی، په انلاین پر لیکه بڼه یې هم د خپلې ویب پاڼې او اوړندو ټولنیزې رسنیو له لارو د خبرونو او معلوماتوخپرولو پیل وکړ. اوس مهال ځواک نیوز خپل ټول معلومات او خبرونه په پښتو ژبه وړاندې کوي. نن سبا د ځواک نیوز اکثریت د لیدونکي او لوستونکې د افغانستان څخه دي. تاریخ ځواک نیوز لومړیو کې زده کونکي لخوا د پوهنتون اخري دورې په مهال چي په کال ۲۰۱۴م کې د فراغت پروژې په پار په لاره اچول شوی و، کوم چې دوی دوي باید د خبر پاڼه یا مجله جوړه کړي واي. خو دا چي دوي هغه پروژې ته ادامه ورکړه او ورسته په دولت رسما ثبت شوه. بیا همدا تر ۲۰۲۰ میلادي کالونو پورې دوي په لیکلي بڼه کاغذي مجلې خپرې کړي چي په یاد کال کې ځواک نیوز رسنئ آنلاین بڼه خپله کړه، دې کار ته ېې همداسې دوام ورکړ. ځواک نیوز په پښتو ژبه د خبرونو خپروي ، په عین حال کې کاغذي مجلې هم خپروي. حوالې بهرنۍ
user: ماخذ او سرچینه:
عنوان: عزم ویبپاڼه (عزم نیوز)
پته: https://ps.wikipedia.org/wiki/%D8%B9%D8%B2%D9%85%20%D9%88%DB%8C%D8%A8%D9%BE%D8%A7%DA%BC%D9%87%20%28%D8%B9%D8%B2%D9%85%20%D9%86%DB%8C%D9%88%D8%B2%29
لاندې متن په غور سره ولولئ او په خپلو هغو کې خوندي کړئ:

assistant: د عزم په نوم رسنۍ خپل فعالیت د ۲۰۱۵ز کال په جون میاشت کې پیل کړ. دا رسنۍ د افغانستان، سیمې او نړۍ په اړه خبرونه خپروي. د دې ترڅنګ اسلامي، سیاسي، ټولنیزي، روغتیايي لیکنو ته هم په خپله ویبپاڼه کې ځای ورکوي. د دې ویبپاڼې لومړی ادرس . و، خو په ۲۰۲۱ز کال کې یې ادرس . ته بدل شو، چې په دې سره یې نوم هم د عزم پرځای عزم نیوز ته واوښت. د خپل فعالیت د اعلان په مطلب کې ویلي چې په هیڅ کوم سیاسي تنظیم پورې اړه نه لري. عزم کوم مشخص دفتر نه لري، بلکې په افغانستان کې دننه او بهر همکاران لري، چې ټولې چارې یې په آنلاین ډول سر ته رسیږي.
user: ماخذ او سرچینه:
عنوان: لرغونی ږوب (کتاب)
پته: https://ps.wikipedia.org/wiki/%D9%84%D8%B1%D8%BA%D9%88%D9%86%DB%8C%20%DA%96%D9%88%D8%A8%20%28%DA%A9%D8%AA%D8%A7%D8%A8%29
لاندې متن په غور سره ولولئ او په خپلو هغو کې خوندي کړئ:

assistant: لرغونی ږوب نومې کتاب د تکړه لیکوال او ژباړونکي میرحسن خان اتل زیار دی. نوموړي یاد کتاب د سهېلي پښتونخوا د تاریخي سیمې ږوب اړوند د یریتانوي هند دولتي ریکارډ ږوب ګزیټئر چې په انګریزي ژبه لیکلی شوی وو په پښتو ژبه د لرغونی ږوب په نوم ژباړلی دی. د نوموړي کتاب مالي لګښت پښتو اکیډمي کوټې له خپلې کالنۍ بودیجې څخه ادا کړ. په یاد کتاب کې د ږوب د سیمې جغرافیایی، کلتوري او تاریخي معلومات ورکړل شوي دي.
user: ماخذ او سرچینه:
عنوان: نصرالله سروری
پته: https://ps.wikipedia.org/wiki/%D9%86%D8%B5%D8%B1%D8%A7%D9%84%D9%84%D9%87%20%D8%B3%D8%B1%D9%88%D8%B1%DB%8C
لاندې متن په غور سره ولولئ او په خپلو هغو کې خوندي کړئ:

assistant: نصرالله سروری یو افغان انځورګر او رسام و. د هغه کارونه اکثرا تاریخي ، فلسفي ، طبیعي منظرې ، او د کلیوالو طبقاتي ژوند سره معامله کوي. هغه د رومانزم ، حقیقت پسندۍ او کلاسیکزم له سټایلونو سره بلد و او په کوچني هنر کې د بهزاد هروي د سټایل پلوی و. ژوند سروري په هرات کې زيږيدلی او په نهه کلنۍ کې يې په انځورګرۍ پيل وکړ. هغه د خیرمحمد خان یاري ، کریم شاه خان ، ګل محمد محمد هنارجو ، بهزاد سلجوقي او یوسف کوهزاد په شان هنرمندانو زده کونکی و او د ډیرو کلونو لپاره د هنر تاریخ مطالعه کړې. سروري د مخابراتو په برخه کې د کابل پوهنتون څخه فارغ شو. هغه د خپل ژوند ډیری کلونه په ایران کې تیر کړل. سروري په هرات کې د جهاد د منظرې موزیم بنسټ ایښودونکی دی. مړ شو سروري د . کال په لومړي جدي کال کې ومړ. د هغه له مرګ وروسته ، هنر مینه وال د خلکو او دولت لخوا د هنرمندانو ژوند ته د نه پاملرنې پر ضد لاریون وکړ او په غربت کې یې د هنرمندانو ژوند او مرګ د نه پام کولو یوه پایله وبلله. سرچینې افغان انځورگران